Diari Oficial de la Generalitat Valenciana


Sumari del DOGV 8089, del 21-07-2017 (2017/6646)

Notificació de la sentència dictada en el procediment ordinari número 1656/2016.
--------------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6646


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el procediment ordinari número 1656/2016. [2017/6646]  
Procediment ordinari 1656/2016  
En el procediment ordinari número 1656/2016, seguit a instàncies de Gorka Burgoa Palacios, representat en les actuacions pel procurador Carlos Javier Aznar Gómez, contra la Federació Valenciana d'Empresaris del Turisme i el Medi Ambient, el Jutjat de Primera Instància número 6 de València ha dictat la sentència la part que interessa de la qual, literalment, és com segueix:  
  
«Sentència número 59/2017  
Jutge que la dicta: David Gericó Sobrevela.  
Lloc: València.  
Data: 3 de juliol de 2017.  
Part demandant: Gorga Burgoa Palacios.  
Advocat: Ignacio Lloret Gómez de Barreda.  
Procurador: Carlos Javier Aznar Gómez.  
Part demandada: Federació Valenciana d'Empresaris del Turisme i el Medi Ambient.  
Advocat/ada: -  
Procurador/a: -  
Objecte del judici: ordinaris.  
Dispositiva  
Estime en allò substancial la demanda interposada en nom de Gorka Burgoa Palacios contra la Federació Valenciana d'Empresaris de Turisme i el Medi Ambient, declare la nul·litat de l'acord de data 2 de novembre de 2002, en què nomenava vocal de la junta directiva de la demandada a Gorka Burgoa Palacios pel fet de ser inexistent l'assemblea general d'aquesta data, amb els efectes legals inherents a aquesta declaració, i dispose la cancel·lació de la inscripció del nomenament de la junta directiva realitzada en l'esmentada assemblea general en el corresponent registre d'associacions; i impose expressament les costes a la demandada.  
Notifiqueu aquesta resolució a la Direcció General del Servei Públic d'Ocupació Estatal i a l'Agència Tributària als efectes de l'article 150.2 de la Llei d'enjudiciament civil.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LEC). El recurs s'interposarà davant del tribunal que haja dictat la resolució que s'impugne dins del termini de 20 dies comptador des de l'endemà que es notifique. En la interposició del recurs, la persona apel·lant haurà d'exposar les al·legacions en què fonamente la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LEC).  
Així mateix, no s'admetrà si, en interposar-lo, la part no acredita haver consignat a l'entitat Banesto i en el compte de dipòsits i consignacions número 51745396568979689294 4444 0000 0, obert a nom d'aquest jutjat, fent referència a aquest procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre). Tampoc no es donarà curs a l'apel·lació (fora de les exempcions previstes en l'article 4 de la Llei 10/2012, de 20 de desembre) si no es presenta el model de taxa 696 diligenciat telemàticament d'acord amb el que estableix l'Orde YQS 5664/2012, que aprova el model d'autoliquidació.  
Aquesta és la sentència que pronuncie, mane i firme.  
Publicació. La sentència anterior ha estat donada, llegida i publicada pel magistrat jutge que l'ha dictada, mentre celebrava audiència pública en el dia de hui, cosa de la qual jo, la lletrada de l'Administració de justícia, done fe.  
València, 3 de juliol de 2017.»  
  
I atés que el demandat, Federació Valenciana d'Empresaris de Turisme i el Medi Ambient, es troba en parador desconegut, expedisc aquest edicte a fi que li valga de notificació de forma deguda.  
  
  
València, 3 de juliol de 2017.- La lletrada de l'Administració de justícia: Alejandrina Aranzazu Peris Martínez.